Davlat maktabgacha taʼlim tashkilotlarida sogʻlom ovqatlantirish tizimini takomillashtirishning qoʻshimcha chora-tadbirlari toʻgʻrisida
(resolution, 2025-01-10)

Davlat maktabgacha taʼlim tashkilotlarida sogʻlom ovqatlantirish tizimini takomillashtirish hamda bu borada autsorsing usulida xizmat koʻrsatuvchi tadbirkorlik subyektlariga qulayliklar yaratish maqsadida Vazirlar Mahkamasi qaror qiladi: 1. Vazirlar Mahkamasining “Davlat maktabgacha taʼlim muassasalarida sogʻlom ovqatlantirish tizimini yanada takomillashtirish toʻgʻrisida” 2019-yil 25-iyuldagi 626-son qarorining 3-bandiga muvofiq davlat maktabgacha taʼlim muassasalarida autsorsing usulida sogʻlom ovqatlantirish Oʻzbekiston Respublikasi Maktabgacha taʼlim vazirligi tomonidan oʻtkaziladigan tanlov natijalariga koʻra tashkil qilinishi belgilanganligi maʼlumot uchun qabul qilinsin. 2. Oʻzbekiston Respublikasi Maktabgacha taʼlim vazirligining davlat maktabgacha taʼlim tashkilotlarida autsorsing usulida sogʻlom ovqatlantirishni tashkil etish sohasida faoliyat koʻrsatayotgan tadbirkorlik subyektlari bilan navbatdagi tanlov jarayonini oʻtkazish ishlari yakunlanguniga qadar muddati uzaytirilgan shartnomalarni roʻyxatdan oʻtkazish va toʻlovlarni amalga oshirishga, istisno tariqasida, 2021-yil 1-oktabrga qadar ruxsat berish haqidagi taklifiga rozilik berilsin. 3. Oʻzbekiston Respublikasi Maktabgacha taʼlim vazirligi: bir oy muddatda Toshkent viloyati hamda Toshkent shahar hokimliklari bilan birgalikda foydalanilmasdan turgan boʻsh bino va yer maydonlarining aniq roʻyxatini shakllantirsin hamda mazkur joylarda ovqatlantirish kombinatlarini ochish, ularda tayyorlangan taomlarni yetkazib berish xizmati (keytering) tizimini joriy etish boʻyicha asoslangan takliflarni Vazirlar Mahkamasiga kiritsin; 2021-yil 1-oktabrga qadar davlat maktabgacha taʼlim muassasalarida tarbiyalanuvchilarning fiziologik yoshiga muvofiq oziq-ovqat mahsulotlariga qoʻyiladigan talablar hamda ularni ratsional kunlik ovqatlantirish meʼyorlari belgilanganligidan kelib chiqib tanlov oʻtkazish orqali salohiyatli tadbirkorlik subyektlarini aniqlasin; Toshkent viloyati hokimligi bilan birgalikda 2021-2022-yillarda Nurafshon shahri, Oʻrtachirchiq, Boʻstonliq va Qibray tumanlarida davlat maktabgacha taʼlim tashkilotlarida autsorsing usulida sogʻlom ovqatlantirishni tashkil etish boʻyicha tajriba-sinov tanlovlarini oʻtkazsin; 2022-yil 1-iyulga qadar tajriba-sinov natijalarini puxta tahlil qilgan holda, kelgusida ushbu tajribani respublikaning boshqa hududlariga ham joriy etishning maqsadga muvofiqligi yuzasidan takliflarni Vazirlar Mahkamasiga kiritsin. 4. Vazirlar Mahkamasining “Davlat maktabgacha taʼlim tashkilotlarida sogʻlom ovqatlantirish tizimini yanada takomillashtirish toʻgʻrisida” 2019-yil 25-iyuldagi 626-son qaroriga ilovaga muvofiq oʻzgartirish va qoʻshimchalar kiritilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev va Oʻzbekiston Respublikasi maktabgacha taʼlim vaziri A.V. Shin zimmasiga yuklansin. 1. 6-band quyidagi tahrirda bayon etilsin: “Oʻzbekiston Respublikasi Sanitariya-epidemiologik osoyishtalik va jamoat salomatligi xizmati Maktabgacha taʼlim vazirligi bilan birgalikda: tuman (shahar) kesimida davlat maktabgacha taʼlim tashkilotlaridagi oziq-ovqat mahsulotlari va tayyorlanayotgan taomlar, shuningdek, ularda foydalaniladigan texnologik jihozlarning sanitariya qoidalari, normalari va gigiyena normativlariga mosligi, oshxonalar xodimlari tomonidan sanitariya-gigiyena tadbirlari bajarilishiga rioya etilishini aniqlash yuzasidan tasdiqlangan jadval asosida har oyda sanitariya holatni oʻrganib borilishini tashkil etsin; davlat maktabgacha taʼlim tashkilotlarida toʻliq va xavfsiz ovqatlantirishni tashkil etish uchun gigiyenik talablarni uch oy muddatda qayta koʻrib chiqib, tasdiqlasin”. 2. 1-ilovada (Davlat maktabgacha taʼlim tashkilotlarida sogʻlom ovqatlantirishni tashkil etish tartibi toʻgʻrisidagi nizom): a) 6-bandda: ikkinchi xatboshi quyidagi tahrirda bayon qilinsin: “kunlik taomnomalar Maktabgacha taʼlim vazirligi tomonidan tuzilib, tasdiqlangan hamda Sanitariya-epidemiologik osoyishtalik va jamoat salomatligi xizmati bilan kelishilgan namunaviy, mavsumiy taomnomalar asosida tuziladi;”; b) 12-band quyidagi tahrirda bayon qilinsin: “Brakeraj komissiyasi oshxonaga qabul qilinadigan oziq-ovqat mahsulotlari va tayyorlanayotgan taomlar sifatini doimiy ravishda oʻrganib boradi. Oʻrganish natijalari alohida yuritiladigan, ushbu Nizomga 2 va 6-ilovalarga muvofiq shakldagi brakeraj daftarlarida qayd etiladi”; v) 20-band quyidagi tahrirda bayon qilinsin: “Davlat maktabgacha taʼlim tashkilotiga taʼminotchi tashkilotlar tomonidan keltirilgan oziq-ovqat mahsulotlari brakeraj komissiyasi tomonidan koʻrib chiqilganidan keyin tashkilotning xoʻjalik mudiri tomonidan omborxonaga qabul qilib olinadi. Ombor kitobi va brakeraj daftari maktabgacha taʼlim tashkilotida 3 yil davomida saqlanadi”; g) 5-bob nomidagi “narxlarni belgilash” soʻzlari “xarajatlarni qoplash” soʻzlari bilan almashtirilsin; d) quyidagi mazmundagi 6-ilova qoʻshilsin: Mahsulot yetkazib beruvchi taʼminotchi tashkilot nomi Mahsulot keltirilgan sana Mahsulot nomi Miqdori (kg, litr, dona) Baholash Brakeraj komissiyasi ruxsati Brakeraj komissiyasi aʼzosi imzosi Mahsulot sifatini organoleptik usulda baholash Sifatsizlik alomatlarini izohlash ”. 3. 2-ilovada (Davlat maktabgacha taʼlim tashkilotlarida autsorsing usulida sogʻlom ovqatlantirishni tashkil etish tartibi toʻgʻrisidagi nizom): a) 3-bandning birinchi xatboshisi quyidagi tahrirda bayon qilinsin: “3. Ushbu Nizom talablari tashkilotlarda autsorsing usulida sogʻlom ovqatlantirishni tashkil etish boʻyicha xizmat koʻrsatuvchi mahalliy va xorijiy tadbirkorlik subyektlariga (keyingi oʻrinlarda — autsorser) taalluqli hisoblanadi”; b) 7 va 8-bandlar quyidagi tahrirda bayon qilinsin: “7. Tarbiyalanuvchilarni sogʻlom ovqatlantirish, Maktabgacha taʼlim vazirligi tomonidan Sanitariya-epidemiologik osoyishtalik va jamoat salomatligi xizmati bilan kelishilgan holda tasdiqlangan namunaviy mavsumiy taomnomalar asosida tashkil qilinadi. 8. Autsorser xarid qilinayotgan oziq-ovqat mahsulotlari va tayyorlanayotgan taomlar, foydalaniladigan texnologik jihozlarning sanitariya qoidalari, normalari va gigiyena normativlariga mosligini, oshxona xodimlari tomonidan taom tayyorlash texnologiyasi qoidalariga rioya qilinishiga, oshpazlarning har uch yilda kamida bir marta malaka oshirishiga, oʻrnatilgan tartibda tibbiy koʻrikdan oʻtgan holda ishga qoʻyilishiga shaxsan masʼul hisoblanadi”; v) 10-band quyidagi tahrirda bayon qilinsin: “10. Tashkilotda autsorsing usulida ovqatlantirish mazkur qaror bilan tarkibi tasdiqlangan Tanlov komissiyasi (keyingi oʻrinlarda — Komissiya) tomonidan oʻtkaziladigan tanlov asosida tashkil etiladi”; g) 12-band quyidagi tahrirda bayon qilinsin: “12. Autsorsing usulida ovqatlantirishni tashkil etishga oʻtkaziladigan tashkilotlar roʻyxati tuman (shahar) maktabgacha taʼlim boʻlimlari tomonidan har yili 20-iyulgacha Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalari va Toshkent shahar maktabgacha taʼlim bosh boshqarmasiga (keyingi oʻrinlarda hududiy boʻlinmalar deb ataladi) taqdim etiladi”; d) 13 — 18-bandlar quyidagi tahrirda bayon qilinsin: “13. Hududiy boʻlinmalar autsorsing usulida ovqatlantirishni tashkil etishga oʻtkaziladigan tashkilotlarni quvvati, bola soni, oshxonasining holati (taʼmir talabligi, jihozlarining holati, sanitariya-gigiyena holati) toʻgʻrisidagi maʼlumotlarni har yili 20-iyulgacha Komissiyaga taqdim etadi. 14. Tashkilotda tarbiyalanuvchilarni autsorsing usulida sogʻlom ovqatlantirishni tashkil etish boʻyicha tanlovlar Maktabgacha taʼlim vazirligi tomonidan tasdiqlangan jadvalga muvofiq, oshkoralik, mablagʻlarning iqtisodiy samarali sarflanishi tamoyillari asosida oʻtkaziladi. Tanlov oʻtkazish boʻyicha eʼlonlar maxsus axborot portali va Maktabgacha taʼlim vazirligining www.mdo.uz veb-saytlariga joylashtiriladi. 15. Autsorserlarni tanlab olish tasdiqlangan tartib asosida amalga oshiriladi va autsorserlarga quyidagi umumiy talablar qoʻyiladi: umumiy ovqatlanish xizmatida kamida bir yillik tajribaga ega boʻlishi; autsorsing xizmatlari boʻyicha kamida ikki oylik shartnoma summasiga teng aylanma mablagʻlarining mavjudligi; tanlovda (tenderda) qatnashish uchun ariza berilgan kundan kamida bir oy oldin tegishli tashkilotlardan soliq qarzdorligi, toʻlovlar, boshqa majburiy toʻlovlar va moliyaviy sanksiyalarning mavjud emasligi; toʻgʻri ovqatlanishni tashkil etish yuzasidan taomlar tayyorlash texnologiyasi boʻyicha kamida 2 yillik ish tajribasiga ega boʻlgan malakali mutaxassislar (muhandis-texnolog, diyetolog, oshpazlar) malaka razryadlari koʻrsatishi; maktabgacha taʼlim tashkiloti tomonidan belgilangan texnik vazifalar asosida autsorsing usulida sogʻlom ovqatlantirishni tashkil etish loyihasini individual reja asosida ishlab chiqib, taqdimotini (imkoniyatdan kelib chiqib, tayyor taomlarini ham koʻrsatishi mumkin) oʻtkazishi; taqdimotda tarbiyalanuvchilarni yoshi, jinsi, fiziologik holati boʻyicha turli guruhlar uchun ovqatlanishning maqbul meʼyorlarini koʻrsatishi; autsorsing usulida sogʻlom ovqatlantirish xizmatlari uchun ustamaning maksimal miqdori — koʻrsatilgan xizmatlar qiymatiga nisbatan 20 foizdan oshib ketmasligi; davlat maktabgacha taʼlim tashkilotida autsorsing usulida sogʻlom ovqatlantirishni tuman (shahar) hokimligi tomonidan tasdiqlangan oziq-ovqat mahsulotlari narxlari doirasida amalga oshirishi; taklif qilinayotgan investitsiya mablagʻlarining miqdori har bir lot uchun bazaviy hisoblash miqdorining Toshkent shahri, viloyatlar markazlari uchun 1000 (bir ming), viloyat hududidagi shaharlar, tumanlar markazlari uchun 500 (besh yuz), qishloq va ovullar uchun 250 (ikki yuz ellik) baravaridan kam boʻlmasligi; Buyurtmachi bilan manfaatlar toʻqnashuviga ega boʻlgan xoʻjalik yurituvchi subyekt tanlov ishtirokchisi boʻlishi mumkin emasligi. 16. Tuman (shahar) maktabgacha taʼlim boʻlimi navbatdagi tanlovda gʻolib chiqqan autsorser bilan belgilangan tashkilotlarda sogʻlom ovqatlantirishni tashkil etish xizmatini koʻrsatish boʻyicha tegishli shartnomalarni tuzadi. 17. Autsorsing usulida sogʻlom ovqatlantirish tashkil etish boʻyicha tanlovlar ushbu Nizomi 2-ilovasiga muvofiq amalga oshiriladi. Mazkur tanlovlar ushbu Nizomga 21-ilovada keltirilgan Autsorsing usulida sogʻlom ovqatlantirishni tashkil etish uchun tanlov oʻtkazish tartibiga muvofiq oʻtkaziladi. 18. Maktabgacha taʼlim vazirligi autsorser faoliyati yuzasidan monitoringni olib borib, natijasiga koʻra, autsorserni insofsiz ijrochilarning yagona reyestriga kiritish huquqiga ega. “Insofsiz ijrochi” yagona reyestriga kiritilgan autsorserlar bilan shartnomani bekor qilish yuzasidan qaror qabul qiladi. “Insofsiz ijrochi” yagona reyestriga kiritilgan ijrochi bilan shartnoma shartlari bekor qilinganda, tanlovda gʻolibdan keyingi oʻrinlarni ketma-ketligi boʻyicha egallagan autsorserlariga shartnoma tuzish taklif qilinadi yoki tashkilotning oʻzi tomonidan sogʻlom ovqatlantirishni tashkil etish usuliga oʻtkaziladi. “Insofsiz ijrochi” yagona reyestriga kiritilgan autsorserlar va ularning affillangan talabgor autsorserlariga 3 yil davomida tanlovda ishtirok etishi man qilinadi.”. e) 19-bandning uchinchi xatboshisi quyidagi tahrirda bayon qilinsin: “ijara shartnomasi doirasida autsorserga vaqtincha foydalanishga beriladigan oshxona va omborning xonalari, asbob-uskunalari, idish-tovoqlari va mebellaridan foydalanganlik uchun toʻlovni nol stavka boʻyicha olish va uni ishchi holatda saqlanishini nazorat qilish;”; j) 20-bandda: oʻninchi xatboshi quyidagi tahrirda bayon qilinsin: “bir nafar tarbiyalanuvchini sogʻlom ovqatlantirish uchun yil davomida sarflanadigan mablagʻlar miqdorini asoslantirilgan holda koʻrsatish;”; quyidagi mazmundagi oʻn uchinchi va oʻn toʻrtinchi xatboshilar qoʻshilsin: “ijara shartnomasi asosida vaqtincha foydalanishga berilgan oshxona, omborxonalarni, texnologik jihozlar va asbob-uskunalarini muntazam ravishda joriy taʼmirlab borish hamda belgilangan tartibda oʻtkaziladigan oʻrganish jarayonlariga toʻsqinlik qilmaslik; tashkilot xodimi istagiga koʻra ushbu xodim bilan ovqatlanishni tashkil etish boʻyicha shartnoma tuzishi”; oʻn uchinchi xatboshi oʻn beshinchi xatboshi deb hisoblansin; oʻn beshinchi xatboshi quyidagi tahrirda bayon qilinsin: “Autsorserlarga tashkilotning hududiy joylashuvi va ixtisoslashuvi hamda texnik vazifalaridan kelib chiqib qonunlarda nazarda tutilgan boshqa majburiyatlar ham yuklanishi mumkin”; z) 21 va 22-bandlar quyidagi tahrirda bayon qilinsin: “21. Komissiya qarori asosida tuman (shahar) maktabgacha taʼlim boʻlimlari bilan autsorser oʻrtasidagi shartnoma bir yil muddatga tuziladi. 22. Agar autsorser tomonidan tanlovdagi takliflariga koʻra belgilangan muddatlarda investitsiya mablagʻlari toʻliq kiritilganda, oʻz faoliyatida sanitariya qoidalari, normalari va gigiyena normativlariga muvofiq amalga oshirganda, kuzatuv kengashi va ota-onalar tomonidan eʼtirozlar boʻlmaganda, Komissiya tomonidan shartnoma muddati kelgusi yillarga uzaytirilishi mumkin. Bunda ota-onalar oʻrtasida xar chorakda bir marta oʻtkaziladigan soʻrovnomalar natijalari vazirlikda hisobi yuritilishi va yuzaga kelgan eʼtirozlar mavjud holda vazirlik ishchi guruhi joyiga chiqib oʻrganilishi natijalari qatʼiy hisobi yuritilib xulosa chiqariladi”; i) 26-band quyidagi tahrirda bayon qilinsin: “26. Autsorser faoliyatini oʻrganish uchun tuman (shahar) maktabgacha taʼlim boʻlimlari bildirgi asosida Maktabgacha taʼlim vazirligi bilan kelishgan holda taom tayyorlash boʻyicha mutaxassislarni jalb qilib, ishchi guruh tashkil qiladi, oʻrganadi va natijasini vazirlikka taqdim qiladi”; k) 31-bandning ikkinchi xatboshisi quyidagi tahrirda bayon qilinsin: “Autsorser har kuni asosiy taomnomaning bir nusxasini tashkilot rahbariga taqdim etadi (maktabgacha taʼlim tashkiloti rahbari kunlik taomnomalarni brakeraj komissiyasiga taqdim qilinishiga masʼul) va bir nusxasini tuman (shahar) maktabgacha taʼlim boʻlimiga har oʻn kunda hisobot bilan topshiradi”; l) 33-band quyidagi tahrirda bayon qilinsin: “Tashkilotda tarbiyalanuvchilarning xavfsiz ovqatlanishini taʼminlash maqsadida ushbu Nizomning 5-ilovasiga muvofiq shakldagi sifati tez buziluvchi oziq-ovqat mahsulotlarini qayd etish daftari va 6-ilovaga muvofiq shakldagi maktabgacha taʼlim tashkilotlariga keltirilgan xom oziq-ovqat mahsulotlari sifati haqidagi maʼlumotlarni qayd etish Brakeraj daftari tashkilot hamshirasi tomonidan yuritiladi”; m) 37-band quyidagi tahrirda bayon qilinsin: “Tashkilot xodimlarining ushbu tashkilotda ovqatlanishini tashkil etish autsorser bilan xodim oʻrtasida tuzilgan shartnomaga muvofiq toʻlov asosida amalga oshiriladi”; n) 43-bandning uchinchi xatboshisi quyidagi tahrirda bayon qilinsin: “ijara shartnomasi doirasida autsorserga vaqtincha foydalanishga beriladigan texnologik jihozlar, oshxona va omborxonalar, asbob-uskunalar, idish-tovoqlar va mebellardan foydalanish uchun nol stavkada topshirish va uni ishchi holatda saqlanishini nazorat qilish”. o) 1-ilova quyidagi tahrirda bayon qilinsin: T/r F.I.O Ish joyi va lavozimi 1. Maktabgacha taʼlim vazirining birinchi oʻrinbosari, komissiya raisi 2. Bolalar salomatligi, sogʻlom ovqatlantirishni taʼminlash va ixtisoslashtirilgan maktabgacha taʼlim tashkilotlari faoliyatini muvofiqlashtirish boshqarmasi boshligʻi, komissiya raisi oʻrinbosari 3. Moliya vazirligi mutaxassisi 4. Monopoliyaga qarshi kurashish qoʻmitasi mutaxassisi 5. Sanitariya-epidemiologik osoyishtalik va jamoat salomatligi xizmati mutaxassisi 6. Sanitariya-epidemiologik osoyishtalik va jamoat salomatligi xizmati nazoratlarni muvofiqlashtirish boʻlimi mutaxassisi 7. Maktabgacha taʼlim vazirligi Maktabgacha taʼlim tashkilotlari faoliyatini muvofiqlashtirish va strategik rivojlantirish boʻlimi boshligʻi 8. Maktabgacha taʼlim vazirligi Moliyaviy-iqtisodiy rivojlanishni rejalashtirish boshqarmasi boshligʻi oʻrinbosari 9. Maktabgacha taʼlim vazirligi Yuridik boshqarmasi boshligʻi 10. Oʻzbekiston oshpazlar uyushmasi mutaxassisi 11. Bolalar salomatligi, sogʻlom ovqatlantirishni taʼminlash va ixtisoslashtirilgan maktabgacha taʼlim tashkilotlari faoliyatini muvofiqlashtirish boshqarmasi boshligʻi oʻrinbosari 12. Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalari va Toshkent shahar maktabgacha taʼlim bosh boshqarmasi boshliqlari 13. Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalari va Toshkent shahar maktabgacha taʼlim bosh boshqarmasining bolalar salomatligini taʼminlash, sogʻlom ovqatlantirishni tashkil etish boʻlimlari boshliqlari 14. Qoraqalpogʻiston Respublikasi Maktabgacha taʼlim vazirligi, viloyatlar maktabgacha taʼlim boshqarmalari va Toshkent shahar maktabgacha taʼlim bosh boshqarmasi tuman (shahar) maktabgacha taʼlim boʻlimlari boshliqlari 15. Bolalar salomatligi, sogʻlom ovqatlantirishni taʼminlash va ixtisoslashtirilgan maktabgacha taʼlim tashkilotlari faoliyatini muvofiqlashtirish boshqarmasi mutaxassisi, komissiya kotibi (komissiya kotibi ovoz berish huquqiga ega emas) p) quyidagi mazmundagi 21-ilova qoʻshilsin: 1. Mazkur Tartib autsorsing usulida sogʻlom ovqatlantirishni tashkil etish uchun tanlov oʻtkazish, jumladan tanlov takliflarini berish, uni rasmiylashtirish, koʻrib chiqish va baholash, tanlov natijalari boʻyicha shartnoma tuzish tartibini belgilaydi. 2. Davlat maktabgacha taʼlim tashkilotida autsorsing usulida sogʻlom ovqatlantirish Oʻzbekiston Respublikasidagi maktabgacha taʼlim tashkilotlarida sogʻlom va xavfsiz ovqatlantirishni tashkil etishga qoʻyiladigan gigiyena talablari (SanPiN) asosida tashkil etiladi. 3. Oʻzbekiston Respublikasi Maktabgacha taʼlim vazirligining Internet jahon axborot tarmogʻidagi www.mdo.uz veb-saytida hamda maxsus axborot portalida eʼlon qilingan tanlov talabgorlarining takliflari eʼlonda belgilangan tartibda tanlov oʻtkazish toʻgʻrisidagi eʼlonda koʻrsatilgan manzil boʻyicha muhrlangan konvertlarda taqdim etiladi. 4. Tanlov talabgorlarining takliflari ip bilan tikilgan, raqamlangan, muhr qoʻyilgan va talabgorning vakolatli shaxsining imzosi bilan tasdiqlangan yoki takliflarning har bir varagʻi imzolangan holda taqdim etiladi. 5. Tanlov talabgorlarining takliflari eʼlonda belgilangan tartib asosida tanlov oʻtkazish toʻgʻrisidagi eʼlonda koʻrsatilgan manzilga muhrlangan konvertlarda (konvertning yelimlangan joyiga talabgorning muhri bosiladi) taqdim etiladi, unda texnikaviy, moliyaviy, moddiy, kadrlar resurslarining hamda boshqa resurslarning mavjudligiga oid maʼlumotlar texnik va tijorat takliflari bilan birga boʻlishi kerak. 6. Takliflar solingan konvert tanlovni tashkillashtirish va oʻtkazishga masʼul shaxsga roʻyxatga olish kitobida topshiruvchi (ishonchnomasiga asosan) va qabul qiluvchi shaxslar imzosi ostida, qabul qilishning sanasi va vaqtini qayd etish yoʻli bilan qabul qilinadi. Roʻyxatga olish kitobi ip bilan tikilgan, raqamlangan va muhrlangan boʻlishi kerak. 7. Tanlov talabgori bitta lotga faqat bitta taklif berishga haqli. 8. Tanlov talabgori taqdim etilayotgan maʼlumot va hujjatlarning haqiqiyligi va toʻgʻriligi uchun javobgar boʻladi. 9. Tanlov talabgori taqdim etilgan takliflarni berish muddati tugaguniga qadar berilgan taklifni chaqirib olishga yoki unga oʻzgartirishlar kiritishga haqli. 10. Tanlovga takliflarni qabul qilish ushbu Tartibning 3-bandida koʻrsatilgan elektron manzillarda chop etilgan eʼlonda koʻrsatilgan muddat kelishi bilan tugatiladi. 11. Tasdiqlangan tanlov hujjatlari, shartnoma loyihasi, shuningdek tanlov oʻtkazish haqidagi eʼlon bir oy avval buyurtmachi tomonidan portalga joylashtiriladi. 12. Oʻzbekiston Respublikasi Maktabgacha taʼlim vazirligi tanlov tashkilotchisi hisoblanadi. 13. Tanlov Oʻzbekiston Respublikasi Maktabgacha taʼlim vazirligi binosida oʻtkaziladi. 14. Oʻzbekiston Respublikasi Maktabgacha taʼlim vazirligining tegishli tarkibiy boʻlinmasi tanlovni oʻtkazishning ishchi organi hisoblanadi. Ishchi organ belgilangan tartibda konsalting xizmatlaridan foydalanishi mumkin. 15. Tanlovda ishtirok etish boʻyicha takliflar hamda ularga aloqador boʻlgan barcha hujjatlar oʻzbek yoki rus tillarida beriladi. 16. Tanlov gʻoliblari bilan tuzilgan shartnomalar boʻyicha hisob-kitoblar milliy valyuta — soʻmda amalga oshiriladi. 17. Tanlov talabgori Ishchi organga ikkita konvertga joylashtirilgan hujjatlarni taqdim etishi lozim. 18. Birinchi konvert tashqi konvert hisoblanib, uning yuzasida (titul) quyidagilar koʻrsatilishi lozim: “tashqi konvert” yozuvi; tanlov predmetining nomi; talabgorning toʻliq nomi, tanlov tashkilotchisining nomi va manzili, konvertni ochish kuni va vaqti koʻrsatilgan holda “taklif berish vaqti tugagunga qadar ochilmasin” yozuvi. 19. Tashqi konvert ichida quyidagi hujjatlar boʻlishi shart (1-ilovaga muvofiq): tanlovda ishtirok etish boʻyicha Tanlov komissiyasi raisi nomiga yozilgan ariza (1-shakl), ushbu ariza tashqi konvert ustiga yelimlangan holda taqdim etiladi; tashkilotning davlat roʻyxatidan oʻtganligi toʻgʻrisidagi guvohnoma nusxasi (tashkilotning muhri bosilgan holda); talabgorning qayta tashkil etish, tugatish yoki bankrot holatda emasligi, tanlov tashkilotchisi yoki buyurtmachi bilan sudlashmayotganligi yoki arbitraj muhokamasida emasligi, shuningdek, avval tuzilgan shartnomalar boʻyicha bajarilmagan majburiyati yoʻqligi, insofsiz ijrochilar Yagona roʻyxatiga xamda Maktabgacha taʼlim vazirligi bazasida insofsiz ijrochi roʻyxatiga kiritilmagan toʻgʻrisida kafolat xati (2-shakl); affillangan talabgor autsorserlar Komissiyaga yozma ravishda oʻzining tanlovda ishtirok etayotgan tadbirkorlik subyektlardagi ulushi va oxirgi benifitsiar mulkdorligi toʻgʻrisida maʼlumotlar; tanlov talabgori haqida umumiy maʼlumot (3-shakl); talabgorning moliyaviy holati toʻgʻrisida imzolangan maʼlumot (tegishli tasdiqlovchi hujjatlarni taqdim etgan holda) (4-shakl); tashkilot rahbari tanlovda ishtirok etish imkoniyati boʻlmagan holda tashkilotning vakiliga tanlov hujjatlarini taqdim etish, ishchi organ va Komissiya bilan muzokaralar olib borish, Komissiya yigʻilishida ishtirok etish, tanlov takliflariga aloqador savollarga tegishli javob berish vakolatlarni beruvchi haqidagi ishonchnoma (5-shakl); tashkilot xodimlarining kasbiy darajalari boʻyicha maʼlumot (6 shakl); injener-texnolog (diplom, tibbiy koʻrigidan oʻtganligi, tashkilotda ishlayotganligi toʻgʻrisida buyruqdan koʻchirma) yoki texnologik xizmat koʻrsatuvchi tashkilot bilan tuzilgan shartnoma; oshpazlar haqida (diplom, razryad, sertifikat, tibbiy koʻrigidan oʻtganligi, tashkilotda ishlayotganligi toʻgʻrisida buyruqdan koʻchirma) maʼlumot. 20. Ikkinchi konvert ichki konvert hisoblanib, uning yuzasida (titulida) quyidagilar koʻrsatilishi lozim: “ichki konvert — texnik va tijorat takliflari” yozuvi; tanlov predmetining nomi, talabgorning toʻliq nomi, tanlov tashkilotchisining nomi va manzili, konvertni ochish kuni va vaqti koʻrsatilgan holda “taklif berish vaqti tugagunga qadar ochilmasin” yozuvi. 21. Ichki konvert ichida quyidagi hujjatlar boʻlishi shart (2,3-ilovalarga muvofiq): talabgorning moddiy-texnik bazasi toʻgʻrisida maʼlumot; meva va sabzavotlarni saqlash omborining mavjudligi (kadastr hujjatining tasdiqlangan nusxasi yoki amal qilish muddati kamida bir yil boʻlgan ijara shartnomasi); sovutgich kameralarining mavjudligi (texnik pasportning nusxasi yoki amal qilish muddati kamida bir yil boʻlgan ijara shartnomasi); avtotransport vositalarini mavjudligi (texnik pasportlari va egasi toʻgʻrisida maʼlumotlar yoki amal qilish muddati kamida bir yil boʻlgan ijara shartnomasi); ovqat tayyorlash boʻyicha texnologik kartalar, oqsil/yogʻ/uglevodlar, kalloriya, makro va mikroelementlarni inobatga olgan holda tasdiqlangan namunaviy va mavsumiy taomnomalar; rejalashtirilgan xarajatlarni asoslab har bir davlat maktabgacha taʼlim tashkilotlarining ehtiyojini alohida hisobga olgan holda investitsiya taklifi (taʼmirlash-smeta hujjatlari, oshxona asbob-uskuna va jihozlari bilan taʼminlash hujjatlari); davlat maktabgacha taʼlim tashkilotlarida autsorsing usulida sogʻlom ovqatlantirishni tashkil etish uchun taklif qilinadigan ustama foizi miqdori. 22. Tanlovda ishtirok etish uchun taqdim qilingan barcha hujjatlar talabgorga qaytarib berilmaydi va tanlov tashkilotchisida saqlanadi. 23. Ishchi organ mazkur Tartib talablariga muvofiq rasmiylashtirilgan tanlov takliflarining saqlanishiga javobgar hisoblanadi. 24. Talabgorlarning taqdim etgan takliflari Komissiya tomonidan belgilangan muddatda ochiladi. 25. Talabgorlarning takliflari joylashtirilgan konvertlarni ochish jarayonida Komissiya tomonidan texnik, moliyaviy, moddiy, kadrlar, narx takliflari oʻrganib chiqiladi. Komissiyaning texnik, moliyaviy, moddiy, kadrlar, narx takliflari boʻyicha qarori tanlov gʻolibini aniqlash boʻyicha yigʻilish bayonida koʻrsatiladi. 26. Eʼlonda tanlovni oʻtkazish boʻyicha belgilangan muddatda Komissiya talabgorlar tomonidan berilgan takliflarni baholash maqsadida navbat bilan ochadi. 27. Talabgorlarning taqdim etgan takliflari Komissiyaning yigʻilishida ochiladi. 28. Tanlov talabgorlarining takliflarini koʻrib chiqish va baholash muddati takliflar berish tugagan paytdan eʼtiboran oʻn kundan koʻp boʻlishi mumkin emas. 29. Takliflar topshirish muddati tugamasdan oldin har bir lotga kamida uchta talabgor tomonidan tanlov hujjatlarida koʻrsatilgan talablarga muvofiq takliflar topshirilgan taqdirda tanlov oʻtkaziladi. 30. Tanlovdagi lot boʻyicha faqatgina bitta talabgor taklif kiritgan boʻlsa yoki takliflar kelib tushmagan boʻlsa, ushbu lot boʻyicha tanlov oʻtkazilmaydi va qayta tanlov eʼlon qilinadi. 31. Tanlov qayta oʻtkazilganda oʻn ish kuni davomida tasdiqlangan mezonlarga muvofiq qayta tanlov oʻtkazish boʻyicha eʼlon beriladi. 32. Komissiya agar talabgor tomonidan taqdim etilgan hujjatlar tanlov hujjatlarida qoʻyilgan talablarga javob bermasa taklifni rad etishga haqli boʻladi. 33. Takliflarni ochish jarayoni tanlov tashkilotchisi tomonidan videotasmaga tushuriladi. Konvertlarni ochish jarayonida taqdim qilingan hujjatlar hamda tijorat takliflari baland ovozda tanishtirib boriladi. 34. Konvertlarni ochish jarayonida talabgor tomonidan taqdim etilgan hujjatlar Komissiya tomonidan bir bosqichda koʻrib chiqiladi. Bunda, malaka talablari tanlovi (tashqi konvert) 1-ilovaga muvofiq, texnik va tijorat takliflarini baholash (ichki konvert) 2 va 3-ilovalarga muvofiq oʻrganib chiqiladi. 35. Malaka talablari hujjatlari mazkur Tartibning 1-ilovasida (1-6-shakllar) asosida tashqi konvertga joylashtirilib muhrlangan holda tanlovda ishtirok etish boʻyicha ariza konvertga yopishtirilgan holda boʻlishi shart. 36. Tanlovda dastlab Komissiya tomonidan talabgorlarni malaka talablari tanlovi oʻtkaziladi. Malaka talablari tanlovidan oʻtmagan talabgorlarning ichki konverti (texnik va tijorat taklifi) ochilmaydi va talabgor tanlovdan chetlatiladi. 37. Konvertlarni ochish jarayonida talabgorning barcha hujjatlari mavjudligi va ularning belgilangan tartibda rasmiylashtirilganligi, yaʼni muhrlanganligi, raqamlanganligi, sanalari toʻgʻri qoʻyilganligi Komissiya tomonidan tekshiriladi. 38. Konvertda tegishli hujjatlar tanlov hujjatlari talablariga mos rasmiylashtirilmagan yoki belgilangan tartibdagi hujjatlar taqdim qilinmagan boʻlsa, Komissiya ushbu talabgorning taklifini koʻrib chiqmaydi, talabgor tanlovdan chetlatiladi. 39. Komissiya malaka talabidan oʻtgan talabgorlarni takliflarni tanlov hujjatlari asosida belgilangan mezonlar boʻyicha baholaydi va gʻolibni aniqlaydi. 40. Tanlov hujjatlarida va taklifda koʻrsatilgan mezonlar asosida shartnomani bajarishning eng yaxshi shartlarini taklif qilgan tanlov talabgori gʻolib deb topiladi. 41. Komissiya gʻolib va zaxiradagi gʻolibni aniqlaydi va tanlovni oʻtkazildi deb hisoblaydi. 42. Tanlov hujjatlarida har bir koʻrsatiladigan xizmat alohida lot boʻyicha koʻrsatilishi qayd etilgan boʻlsa, Komissiya har bir lot uchun alohida gʻolibni aniqlaydi. 43. Tanlov oʻtkazish boʻyicha Komissiyaning har bir aʼzosi ovoz berishda yoqlab ovoz berishi, qarshi ovoz berishi yoki unda ishtirok etishdan bosh tortishi mumkin. Komissiyaning raisi ovoz berishda ishtirok etishdan bosh tortish huquqiga ega emas. 44. Komissiyaning majlislari yuzma-yuz va videokonferensiyalar shaklida oʻtkazilishi mumkin. 45. Komissiya koʻpchilik komissiya aʼzolari maʼqullagan takliflarga koʻra qaror qabul qiladi. 46. Tanlov hujjatlariga muvofiq tayyorlangan taklif toʻgʻri rasmiylashtirilgan taklif deb qabul qilinadi. 47. Baholash paytida Komissiya tanlov talabgorlaridan takliflari boʻyicha tushuntirishlar soʻrashga haqli. Mazkur jarayon rasmiy ravishda videotasmaga yozib olinadi va belgilangan tartibda olib boriladi. Tushuntirish jarayonida taklifning mohiyati, shuningdek, narxi yuzasidan biror-bir oʻzgartirishlarga yoʻl qoʻyilmaydi va qoʻshimcha hujjatlar qabul qilinmaydi. Shuningdek, sirtdan (soʻrov orqali, barchaning ishtirokisiz) tanlov oʻtkazilishi mumkin. 48. Malaka talablari tanlovidan oʻtgan talabgorlarning texnik va tijorat takliflari mazkur Tartibning 4-ilovasida belgilangan mezonlar asosida baholanadi. 49. Har bir komissiya aʼzosi ushbu Tartibning 5-ilovasida belgilangan namunadagi shaklda baholash varaqasini toʻldiradi va imzolaydi, tanlov yakuniga koʻra imzolangan baholash varaqasi Ishchi organiga topshiriladi. 50. Jamlangan baholash varaqasi umumlashtirilib, Komissiya gʻoliblarni aniqlaydi. 51. Tanlovning istalgan talabgori takliflarni koʻrib chiqish va baholash bayonnomasi eʼlon qilinganidan soʻng buyurtmachiga tanlov natijalariga doir tushuntirishlarni taqdim etish toʻgʻrisida soʻrov yuborishga haqli. 52. Buyurtmachi bunday soʻrov kelib tushgan sanadan eʼtiboran uch ish kunida tanlov talabgoriga tegishli tushuntirishlarni taqdim etishi shart. 53. Tushuntirishlarni taqdim etish toʻgʻrisida soʻrovidan boshqa murojaatlar qonunda belgilangan tartibda koʻrib chiqiladi. 54. Tanlov yakunlangandan soʻng bir kun ichida takliflarni koʻrib chiqish hamda baholash natijalari bayonnomada qayd etiladi hamda komissiyaning raisi va barcha aʼzolari tomonidan imzolanadi. 55. Takliflarni koʻrib chiqish va baholash bayonnomasida quyidagi maʼlumotlar boʻlishi shart: tanlov takliflari koʻrib chiqiladigan hamda baholanadigan sana va vaqt toʻgʻrisida; ishtirok etgan Komissiya aʼzolarining hamda talabgorlar vakolatli vakillarining tarkibi haqida; takliflari koʻrib chiqilgan tanlov talabgorlari toʻgʻrisida; rad etishning aniq sabablari koʻrsatilgan holda rad etilgan tanlov talabgorlari haqida; tanlov gʻolibi toʻgʻrisida qabul qilingan qaror haqida; tanlov gʻolibining nomi va yuridik manzili. 56. Bayonnomadan koʻchirma imzolangan kundan eʼtiboran uch ish kuni ichida maxsus axborot portalida va Oʻzbekiston Respublikasi Maktabgacha taʼlim vazirligining www.mdo.uz veb-saytida eʼlon qilinadi. 57. Tanlov natijalariga asosan gʻolib aniqlangan vaqtdan eʼtiboran tanlov hujjatlarida koʻrsatilgan mezonlar asosida va takliflariga mos ravishda oʻn kunlik muddatda shartnoma tuziladi. 58. Tanlov gʻolibi tomonidan shartnomani belgilangan muddatlarda imzolanmasligi, ushbu shartnomani imzolashdan bosh tortish sifatida baholanadi. Bunday hollarda, zaxiradagi gʻolib (baholash natijalariga koʻra gʻolibdan keyingi oʻrinni olgan talabgor) talabgor bilan shartnoma tuziladi. 59. Komissiyaning takliflarni koʻrib chiqish va baholash bayonnomasidagi qarori tegishliligi boʻyicha barcha tanlov talabgorlariga taalluqlidir. Shartnoma tanlov gʻolibi va tegishli tuman (shahar) maktabgacha taʼlim boʻlimi oʻrtasida imzolanadi. Tuman (shahar) maktabgacha taʼlim boʻlimi tanlov gʻolibi bilan shartnoma imzolashdan bosh tortishga haqli emas. 1. Tanlovda ishtirok etish boʻyicha Tanlov komissiyasi raisi nomiga yozilgan ariza (1-shakl) (ushbu ariza tashqi konvert ustiga yelimlangan holda taqdim etiladi); 2. Tashkilotning davlat roʻyxatidan oʻtganligi toʻgʻrisidagi guvohnoma nusxasi (tashkilotning muhri bosilgan holda); 3. Talabgorning qayta tashkil etish, tugatish yoki bankrot holatda emasligi, tanlov tashkilotchisi yoki buyurtmachi bilan sudlashmayotganligi yoki arbitraj muhokamasida emasligi, shuningdek, avval tuzilgan shartnomalar boʻyicha bajarilmagan majburiyati yoʻqligi toʻgʻrisida kafolat xati (2-shakl); 4. Affillangan talabgor autsorserlar Komissiyaga yozma ravishda oʻzining tanlovda ishtirok etayotgan tadbirkorlik subyektlardagi ulushi va oxirgi benifitsiar mulkdorligi toʻgʻrisida maʼlumotlar; 5. Tanlov talabgori haqida umumiy maʼlumot (3-shakl); 6. Talabgorning moliyaviy holati toʻgʻrisida vakolatli organ tomonidan imzolangan maʼlumot (tegishli tasdiqlovchi hujjatlarni taqdim etgan holda) (4-shakl); 7. Tashkilot rahbari tanlovda ishtirok etish imkoniyati boʻlmagan holda uning vakiliga quyidagi vakolatlarni berish haqidagi ishonchnoma (5-shakl): tanlov hujjatlarini taqdim etish; ishchi organ va Tanlov komissiyasi bilan muzokaralar olib borish; tanlov komissiyasi yigʻilishida ishtirok etish; tanlov takliflariga aloqador savollarga tegishli javob berish. 8. Tashkilotning xodimlari injener-texnolog(diplom, tibbiy koʻrikdan oʻtganligi, tashkilotda ishlayotganligi toʻgʻrisida buyruqdan koʻchirma), oshpazlar haqida (diplom, razryad, sertifikat, tibbiy koʻrikdan oʻtganligi, tashkilotda ishlayotganligi toʻgʻrisida buyruqdan koʻchirma) (injener-texnolog, oshxona xodimlari) haqida maʼlumot (6-shakl). 1. Yuridik shaxsning toʻliq nomi (tashkiliy-huquqiy shaklini koʻrsatgan holda) 2. Davlat roʻyxatidan oʻtganligi haqida maʼlumot (roʻyxatdan oʻtgan vaqti, roʻyxat raqami, roʻyxatdan oʻtkazgan organ nomi) 3. Joylashgan yeri 4. Telefon, faks, E-mail 5. Toʻliq bank rekvizitlari 6. Asosiy faoliyat turi Umumiy ovqatlanish sohasidagi faoliyati autsorsing xizmatlari koʻrsatish boʻyicha ish tajribasi haqida MAʼLUMOT T/r Buyurtmachi nomi, manzili, bogʻlanish uchun maʼlumotlar Xizmat koʻrsatilgan davr Izoh Tashkilot rahbari (vakolatli shaxs) ____________________ F.I.O imzo ______ yil ___ ___________ I. Umumiy tipdagi davlat maktabgacha taʼlim tashkilotlarida bir nafar bolani bir kunlik ovqatlantirish amaldagi sanitariya qoidalari va meʼyorlarini toʻliq taʼminlagan holda amalga oshirish: T/r Oziq-ovqat mahsulotlari nomi Miqdori (gramm) 1. Non 1-navli (vitamin va minerallar bilan boyitilgan) 110 2. Bugʻdoy uni 1-navli 25 3. Mevali kisel tayyorlash uchun kraxmal 5 4. Yormalar, makaron mahsulotlari 45 jumladan, mosh 3 5. Shakar 40 6. Qandolat mahsulotlari (murabbo, djem, gematogen va boshq.) 10 7. Sariyogʻ 20 8. Oʻsimlik yogʻi 8 9. Tabiiy sut 300 10. Kefir, yogurt 200 11. Smetana 10 12. Tvorog 30 13. Pishloq 8 14. Goʻsht (mol goʻshti, qoʻy goʻshti, parranda goʻshti, quyon goʻshti) 100 15. Baliq (tozalangan va muzlatilgan) 25 16. Tuxum (dona) 0,5 17. Kartoshka 150 18. Sabzavotlar 200 jumladan, tomat pasta 3 19. Mevalar, meva sharbatlari, vitaminli ichimliklar 150 20. Quruq mevalar 15 21. Choy 0,3 22. Kakao 2 23. Yodlangan tuz 3 24. Achitqilar (drojlar) 1 II. Koʻp tarmoqli ixtisoslashtirilgan davlat maktabgacha taʼlim tashkilotlarida bir nafar bolani bir kunlik ovqatlantirish meʼyori: T/r Oziq-ovqat mahsulotlari nomi Miqdori (gramm) 1. Non 1-navli (vitamin va minerallar bilan boyitilgan) 130 2. Bugʻdoy uni 1-navli 25 3. Mevali kisel tayyorlash uchun kraxmal 5 4. Yormalar, makaron mahsulotlari 50 jumladan, mosh 3 5. Shakar 40 6. Qandolat mahsulotlari (murabbo, djem, gematogen va boshq.) 10 7. Sariyogʻ 20 8. Oʻsimlik yogʻi 10 9. Tabiiy sut 300 10. Kefir, yogurt 200 11. Smetana 15 12. Tvorog 30 13. Pishloq 10 14. Goʻsht (mol goʻshti, qoʻy goʻshti, parranda goʻshti, quyon goʻshti) 120 15. Baliq (tozalangan va muzlatilgan) 40 16. Tuxum (dona) 0,5 17. Kartoshka 200 18. Sabzavotlar 220 jumladan, tomat pasta 3 19. Mevalar, meva sharbatlari, vitaminli ichimliklar 180 20. Quruq mevalar 15 21. Choy 0,3 22. Kakao 2 23. Yodlangan tuz 3 24. Achitqilar (drojlar) 1 * Amaldagi sanitariya qoidalari, normalari va gigiyena normativlari boʻyicha amalga oshiriladi. III. Lotdagi maktabgacha taʼlim tashkiloti oshxonasida sanitariya qoidalari, normalari va gigiyena normativlariga mos ovqatlantirishni tashkil etish: 1. Mavsumiy taomnomalari va ularga texnologik kartalar. T/r Taomnoma Taomlar soni texnologik kartalar soni 1. 1-qish fasli (dekabr, yanvar, fevral)ga moʻljallangan 10 kunlik taxminiy taomnoma Boʻtqalar (kasha) Buterbrodlar Issiq ichimliklar 1-ovqatlar 2-ovqatlar Garnirlar Salatlar Kompot va ichimliklar Pishiriqlar Mikronutriyentga boyitilgan taomlar 2. 2-bahor fasli (mart, aprel, may )ga moʻljallangan 10 kunlik taxminiy taomnoma Boʻtqalar (kasha) Buterbrodlar Issiq ichimliklar 1-ovqatlar 2-ovqatlar Garnirlar Salatlar Kompot va ichimliklar Pishiriqlar Mikronutriyentga boyitilgan taomlar 3. 3-yoz fasli (iyun, iyul, avgust )ga moʻljallangan 10 kunlik taxminiy taomnoma Boʻtqalar (kasha) Buterbrodlar Issiq ichimliklar 1-ovqatlar 2-ovqatlar Garnirlar Salatlar Kompot va ichimliklar Pishiriqlar Mikronutriyentga boyitilgan taomlar 4. 4-kuz fasli (sentabr, oktabr, noyabr)ga moʻljallangan 10 kunlik taxminiy taomnoma Boʻtqalar (kasha) Buterbrodlar Issiq ichimliklar 1-ovqatlar 2-ovqatlar Garnirlar Salatlar Kompot va ichimliklar Pishiriqlar Mikronutriyentga boyitilgan taomlar Izoh. Mavsumiy taomnomalar uchun hududiy (tuman, shahar) sanitariya-epidemiologik osoyishtalik agentligi xulosasi taqdim etilishi va texnologik kartalar tashkilot rahbari va injener texnologi tomonidan imzolangan hamda muhr bilan tasdiqlangan holda taqdim qilinishi zarur. IV. Autsorsing usulida sogʻlom ovqatlantirishni tashkil etishda sanitariya qoidalari, normalari va gigiyena normativlariga mos sharoitlarni yaratish boʻyicha investitsion loyiha taklif Amalga oshiriladigan ishlar Bajarish muddatlari Sarflanadigan mablagʻ (soʻm) Choʻmich, kapkir, pichoq, kastryulkalar, taxtakach, bidon va boshqalar Oshxona xodimlari uniformalari, tozalovchi va dezinfeksiyalovchi vositalar Oqlash, kraskalash, eshik va derazalarni almashtirish, kafellarni yangilash (oshxona va yordamchi xonalar) Elektr plita, gaz plita, parokonvektomat, ovqat pishirish qozonlari (kotel pishevorichniy), suv qaynatgich, sovutgich (xolodilnik), muzlatgich (morozilnik), goʻsht maydalagich, qovurish shkafi (jarochniy shkaf), elektr skovorada, moyka, javon (shkaf non uchun), ish stoli (proizvodstvenniy stol), yuvish vannasi (moyka), tarozi, stilaj omborxonaga. Jami Izoh. Amalga oshiriladigan ishlar faqat talab etiladigan Maktabgacha taʼlim tashkilotlari uchun ______ yil ____ ___________. Tashkilot rahbari ………….._______________________ ________________________ Imzo muhr oʻrni F.I.O. 1. Malaka talablari T/r Malaka talablari Baholash Izoh 1. Avval tuzilgan shartnomalar boʻyicha majburiyatlarning bajarilishi Bajarilgan/bajarilmagan (talabgorning kafolat xati asosida baholanadi) Agar bajarmagan boʻlsa, talabgor keyingi bosqichga oʻtkazilmaydi. 2. Talabgor tomonidan moliyaviy koʻrsatkichlarning taqdim etilishi Bor/yoʻq Agar taqdim etilmagan boʻlsa, talabgor keyingi bosqichga oʻtkazilmaydi. 3. Talabgorning qayta tashkil etish, tugatish yoki bankrotlik holatida emasligi Ha/yoʻq (talabgorning kafolat xati asosida baholanadi) Agar “ha” baholansa, talabgor keyingi bosqichga oʻtkazilmaydi. 4. Talabgorning Tanlov tashkilotchisi yoki buyurtmachi bilan sudlashmaganligi yoki arbitraj muhokamasida emasligi Ha/yoʻq (talabgorning kafolat xati va maʼlumotlari asosida baholanadi) Agar “ha” baholansa, talabgor keyingi bosqichga oʻtkazilmaydi. 5. Talabgorning insofsiz ijrochilar Yagona roʻyxatida emasligi Ha/yoʻq Agar “ha” baholansa, talabgor keyingi bosqichga oʻtkazilmaydi. 6. Injener-texnolog lavozimi mavjudligi Bor/yoʻq Agar “yoʻq” baholansa, talabgor keyingi bosqichga oʻtkazilmaydi. 7. Oshxona xodimlarining tibbiy koʻrikdan oʻtganligi Ha/yoʻq Agar “yoʻq” baholansa, talabgor keyingi bosqichga oʻtkazilmaydi. 2. Tanlov takliflarini va Texnik talablarni baholash mezonlari T/r Baholash mezoni Baholash 1. Tashkilot oshpazlari kasbiy razryadlari mavjudligi. Kasbiy razryadlari 3,4,5 toʻliq boʻlsa — 10 ball; Kasbiy razryadlari 3,4,5 toʻliq boʻlmasa (oshpazlarning umumiy sonidan 50 foizidan yuqori) boʻlsa — 5 ball; Razryadlari mavjud boʻlmasa — 0 ball. 2.. Meva-sabzavotlarni saqlash uchun omborxonalar mavjudligi Mavjud sigʻimi va saqlash sharoitlari toʻliq boʻlsa — 10 ball; Ijara shartnomasi asosida boʻlsa — 5 ball; Yoʻq boʻlsa — 0 ball. 3. Tez eskiruvchi oziq-ovqat mahsulotlarini saqlash uchun muzlatgichlar va zarur sigʻimlar mavjudligi Mavjud boʻlsa — 10 ball; Ijara shartnomasi asosida boʻlsa — 5 ball; Yoʻq boʻlsa — 0 ball. 4. Oziq-ovqat mahsulotlarini tashishga moʻljallangan transport vositalari Tez buzuluvchi mahsulotlarni va boshqa mahsulotlarni tashishga alohida transport vositalari mavjud boʻlsa — 10 ball; Ijara shartnomasi asosida boʻlsa (shartnoma ilova qilinadi) — 5 ball; Mavjud boʻlmasa — 0 ball 5. Umumiy ovqatlanish yoʻnalishida Autsorsing usulida yoki boshqa turdagi umumiy ovqatlanish faoliyatini tashkil etish tajribasining mavjudligi Maktabgacha yoshdagi bolalarga ovqatlantirishni tashkil etish boʻyicha boʻlsa —10 ball; Boshqa turdagi kontingent uchun boʻlsa — 5 ball; Yoʻq boʻlsa — 0 ball 6. Lotda belgilangan maktabgacha taʼlim tashkiloti oshxonasida sanitariya qoidalari, normalari va gigiyena normativlariga mos sharoitlar yaratish boʻyicha investitsion loyiha taklif Toʻliq yaratish boʻlsa (100%) — 20 ball; Qisman yaratish boʻlsa (50%) — 10 ball; Bosqichma bosqich 1 yil davomida boʻlsa — 5 ball; Taklif boʻlmasa — 0 ball 7. Mavsumiy taomnomalari va ularga texnologik kartalar. Toʻliq mavsumlarga mos, kaloriyasi, oqsil, yogʻ uglevodlar va mikronutriyentlar taqsimlanishi, xilma-xilligi boʻlsa — 20 ball; Yuqoridagi talablarga qisman javob bermasa — 10 ball; Talablarga umuman javob bermasa — 0 ball 3. Tijoriy baholash mezonlari T/r Baholash mezoni Baholash Izoh 1. Eng kam tijorat taklifi (eng kam ustama foizi) Eng kam ustama foizi taklif etganga — eng yuqori ball; Eng koʻp ustama foizi taklif etganga — eng kam ball. Ball qoʻyish shkalasi talabgorlarning texnik talablarga muvofiq keladigan takliflari sonidan kelib chiqqan holda shakllantiriladi. Eng yuqori ball — 10 ball. Eng arzon tijorat taklifi bergan talabgorga 10 ball, qolgan talabgorlarga bergan takliflariga qarab, eng arzon taklifga nisbatan quyidagi tartibda ball qoʻyiladi. Eng baland ustama belgilagan talabgor 0 ball, qolgan talabgorlar 5 ball. Tanlov natijalariga koʻra ikki va undan ortiq talabgorlarning tijorat takliflari va texnik parametrlari bir xil baholangan hollarda eng arzon tijorat taklifini bergan talabgorni gʻolib deb eʼlon qiladi. Baholanayotgan tuman(shahar)dagi tashkilot nomi ________________________________________________________________ T/r Malaka talablari Baholash Izoh 1. Avval tuzilgan shartnomalar boʻyicha majburiyatlarning bajarilishi Bajarilgan/bajarilmagan (talabgorning kafolat xati asosida baholanadi) Agar bajarmagan boʻlsa, talabgor keyingi bosqichga oʻtkazilmaydi. 2. Talabgor tomonidan moliyaviy koʻrsatkichlarning taqdim etilishi Bor/yoʻq Agar taqdim etilmagan boʻlsa, talabgor keyingi bosqichga oʻtkazilmaydi. 3. Talabgorning qayta tashkil etish, tugatish yoki bankrotlik holatida emasligi Ha/yoʻq (talabgorning kafolat xati asosida baholanadi) Agar “ha” baholansa, talabgor keyingi bosqichga oʻtkazilmaydi. 4. Talabgorning Tanlov tashkilotchisi yoki buyurtmachi bilan sudlashmaganligi yoki arbitraj muhokamasida emasligi Ha/yoʻq (talabgorning kafolat xati va maʼlumotlari asosida baholanadi) Agar “ha” baholansa, talabgor keyingi bosqichga oʻtkazilmaydi. 5. Talabgorning insofsiz ijrochilar Yagona roʻyxatida emasligi Ha/yoʻq Agar “ha” baholansa, talabgor keyingi bosqichga oʻtkazilmaydi. 6. Injener-texnolog lavozimi mavjudligi Bor/yoʻq Agar “yoʻq” baholansa, talabgor keyingi bosqichga oʻtkazilmaydi. 7. Oshxona xodimlarining tibbiy koʻrikdan oʻtganligi Ha/yoʻq Agar “yoʻq” baholansa, talabgor keyingi bosqichga oʻtkazilmaydi. Xulosa: ____________________________________________ Komissiya aʼzosi (tashkiloti, lavozimi) Imzo F.I.O. Baholanayotgan tuman(shahar)dagi tashkilot nomi ________________________________________________________________ T/r Hujjatlar Maksimal va minimal ball Baholash balli 1. Tashkilot oshpazlari kasbiy razryadlari mavjudligi. 0 — 10 ball 2. Meva-sabzavotlarni saqlash uchun omborxonalar mavjudligi. 0 — 10 ball 3. Tez eskiruvchi oziq-ovqat mahsulotlarini saqlash uchun muzlatgichlar va zarur sigʻimlar mavjudligi. 0 — 10 ball 4. Oziq-ovqat mahsulotlarini tashishga moʻljallangan transport vositalari. 0 — 10 ball 5. Umumiy ovqatlanish yoʻnalishida Autsorsing usulida yoki boshqa turdagi umumiy ovqatlanish faoliyatini tashkil etish tajribasining mavjudligi. 0 — 10 ball 6. Lotda belgilangan maktabgacha taʼlim tashkiloti oshxonasida sanitariya qoidalari, normalari va gigiyena normativlariga mos sharoitlar yaratish boʻyicha investitsion loyiha taklif. 0 — 20 ball 7. Mavsumiy taomnomalari va ularga texnologik kartalar. 0 — 20 ball 8. Eng kam tijorat taklifi (eng kam ustama foizi). 0 — 10 ball Xulosa: ____________________________________________ Komissiya aʼzosi (tashkiloti, lavozimi)……………….Imzo F.I.O”; r) quyidagi mazmundagi 6-ilova qoʻshilsin: Mahsulot yetkazib beruvchi taʼminotchi tashkilot nomi Mahsulot yetkazib berilgan sana Mahsulot nomi Miqdori (kg, litr, dona) Baholash Brakeraj komissiyasi ruxsati Brakeraj komissiyasi aʼzosi imzosi Mahsulot sifatini organoleptik usulda baholash Sifatsizlik alomatlarini izohlash ”.